cyanic-selkie/wikianc huggingface dataset:
Beyoncé Giselle Knowles
1981–1996: vaikystė ir karjeros pradžia
Beyoncé gimė 1981 m. rugsėjo 4 d. ir jau nuo vaikystės domėjosi dainavimu, lankė bažnyčios chorą, operos dainavimo pamokas. 1988 m. ji nugalėjo pirmajame talentų šou, atlikusi John Lennono dainą „Imagine“. Būdama aštuonerių ji su drauge La Tavia Robertson sukūrė grupę „Girls Tyme“, kurios vadybininku tapo Beyoncé tėvas Metthew Knowles. Vėliau prie grupės prisijungė Kelly Rowland, LeToya Luckett. Su Beyoncé tėvų pagalba merginos pradėjo aktyviai repetuoti ir ruoštis talentų šou pasirodymams gimtajame Hiustone. Pradėjusi aktyviai koncertuoti Beyonce kurį laiką buvo mokoma namuose, nes neturėjo pakankamai laiko lankyti mokyklą. Beyonce atskleidė, kad ji turėjo stengtis susidraugauti su bendraamžiais, kai buvo paauglė. Beyonce augdama daug draugų neturėjo, atlikėja sakė: „Socialiai aš neprisitaikydavau. Būdama 14 metų, aš išėjau iš mokyklos ir turėjau asmeninį mokytoją. Niekada nebendravau tiek ilgai, kiek užtektų susirasti draugų, todėl šeima tapo mano draugais“. Nuo mažens Beyonce, kuri tapo sėkminga pop muzikos atlikėja su „Destiny’s Child“ grupe, žinojo, kad ji nori būti dainininkė, nors ir jautėsi drovi su savo bendraamžiais, tačiau ant scenos jautėsi puikiai.
Interviu su „The Sun“ laikraščiu, ji pridėjo: „Labai anksti mano mama pasakojo man apie mano svajones. Pradžioje norėjau būti plaukų stilistė, tada šokių mokytoja. Kai man buvo septyneri, aš pirmą kartą pasirodžiau ant scenos ir tada įsimylėjau dainavimą. Po pasirodymo mamai pasakiau, kad noriu būti dainininkė. Būdama devynerių, dainavau grupėje, o mano tėtis Matthew paliko savo darbą, kad galėtų tvarkyti grupės reikalus.“ 1996 m. Beyonce tėvas paliko savo darbą „Xerox“ kompanijoje ir visą dėmesį skyrė grupės reikalams. Nuo tada grupės pavadinimas keitėsi keletą kartų, kol 1997 m. grupė pasivadino „Destiny's Child“, pasirašė kontraktą su „Columbia Records“ ir įrašė filmo „Vyrai juodais drabužiais“ garso takelį „Killing Time“.
1997–2001: „Destiny’s Child“ era
200px|left|thumb|„Destiny’s Child“ narės: Kelly Rowland, Beyonce Knowles ir Michelle Williams 1998 m. debiutavo pirmasis studijinis merginų albumas tuo pačiu pavadinimu „Destiny’s Child“. Kertiniu singlu, žaibiškai išgarsinusiu grupę tapo dainos „No No No“ remiksas su reperiu Wyclef Jean.
1999 m. buvo išleistas antrasis grupės „Destiny’s Child“ darbas – „Writtings on the Wall“ – geriausias grupės darbas ir laikomas vienu geriausių albumų ritmenbliuzo istorijoje, parduotas 10 milijonų tiražu, nors ir kukliai debiutavęs Billboard albumų topo 6 vietoje. Visi singlai – „Say My Name“, „Bills Bills Bills“, „Bug A Boo“, „Jumpin Jumpin“ nesitraukė iš geriausiųjų tarpo.
2000 m. pradžioje TRL laidos metu Beyonce pranešė, jog grupę paliko LeToya Luckett ir LaTavia Roberson, pristatydama „Say My Name“ vaizdo klipą pristatė naujas grupės nares: Michelle Williams ir Farrah Franklin. Liepą Franklin paliko grupę ir „Destiny’s Child“ tapo trio.
2000 m. grupė išleido trečiąjį albumą – „Survivor“. Vėliau „Destiny’s Child“ sukūrė filmo „Čarlio angelai“ garso takelį „Independent Women Part I“, kuris 12 savaičių praleido lyderio pozicijose ir tapo tikru pop fenomenu. Kiti albumo singlai „Survivor“, „Bootylicious“, „Emotions“ taip pat karaliavo topų viršūnėse. Netrukus grupė išleido auksiniu tapusį kalėdinių dainų albumą „8 Days of Christmas“ ir remiksų albumą „This is the Remix“. 2001 m. po debiuto MTV „Hip-Hoperoje“ Carmen Beyonce su grupe laimėjo pirmąjį „Grammy“ apdovanojimą už dainą „Say My Name“. Iš viso grupė laimėjo 3 statulėles.
2002–2007: solo karjeros pradžia, „Dangerously in Love“, „Destiny Fullfiled“, „B’Day“ ir filmai
200px|left|thumb|„Dangerously in Love“ viršelis 2002 m. Beyoncé tapo pirmąja juodaode moterimi, laimėjusia ASCAP’s Pop metų dainų autoriaus apdovanojimą.
Vėliau sekė jos didelis kino debiutas filme „Austin Power: Goldmember“, kuriame Beyonce atliko Foxxy Kleopatros vaidmenį, filmas per pirmąjį savaitgalį uždirbo $ 73,1 mln. Su reperiu Jay-Z atlikusi dainą „03 Bonnie & Clyde“ Beyoncé pradėjo su juo susitikinėti.
2003 m. „Destiny‘s Child“ narės nusprendė išsiskirti ir užsiimti soline veikla. Po Michelle Williams ir Kelly Rowland albumų pasirodymo, Knowles 2003 m. birželį išleido pirmąjį solinį albumą „Dangerously in Love“. Albumas debiutavo JAV Billboard 200 pirmoje vietoje, per pirmą savaitę buvo parduota 317 000 kopijų, o 2004 m. pasiekė 4x Platininio disko statusą Amerikoje, parduota virš 4,7 milijonų kopijų vien JAV, o visame pasaulyje albumas parduotas beveik 13 milijonų tiražu.
Albume esančios dainos „Crazy in Love“ ir „Baby Boy“ tapo vienomis sėkmingiausių Beyonces karjeroje. „Crazy in Love“ kartu Jay-Z, tapo pagrindine albumo daina, kuri Billboard Hot 100 viršūnėje išsilaikė aštuonias savaites ir užkariavo daugelio pasaulio topų viršūnes. Ta pati sėkmė Beyonce lydėjo ir Didžiojoje Britanijoje. Albumo sekantis singlas, „Baby Boy“, kartu su Sean Paul, taip pat tapo vienu didžiausiu hitu 2003 m., praleidęs devynes savaites Billboard Hot 100 viršūnėje. 2004 metais dainininkė gavo 5 „Grammy“ apdovanojimus, taip pat Dainų tekstų autorių sąjungos apdovanojimą kaip metų autorė. Taip ji tapo pirmąja juodaode ir antrąja moterimi istorijoje, gavusia šį apdovanojimą. 2004 m. ji laimėjo „BRIT“ tarptautinį moters-atlikėjos apdovanojimą. 250px|right|thumb|„Destiny’s Child“ turo metu 200px|left|thumb|„B’Day“ viršelis
2004 m. lapkričio mėnesį „Destiny’s Child“ vėl atgimė ir išleido ketvirtąjį ir paskutinįjį grupės albumą „Destiny Fulfilled“. Po albumo ir geriausių hitų kolekcijos #1’s išleidimo 2005 m. pabaigoje grupė paskelbė apie galutinį išsiskyrimą.
2006 m. kovo mėnesį merginos gavo savo žvaigždę Holyvudo šlovės alėjoje. 2006 m. Beyoncé išleido antrąjį solo albumą „B'Day“. JAV albumų topo 1 vietoje debiutavusio albumo kopijų per pirmą savaitę buvo parduota daugiau kaip 540 000. Pirmuoju singlu tapo singlas „Deja Vu“ su Jay-Z Singlas „Irreplaceable“ tapo ketvirtuoju atlikėjos Nr. 1 singlu, praleidęs viršūnėje dešimt savaičių. Per 2007 m. „Grammy“ apdovanojimus ji buvo nominuota 4 apdovanojimams ir laimėjo apdovanojimą už Geriausią R&B albumą – „B’Day“. 2006 m. ji pasirodė filme „Rožinė pantera“.
Vėliau Beyoncé atliko sėkmingiausią jos karjeroje pagrindinį Dianos Ross vaidmenį filme „Dreamgirls“ buvo nominuota „Auksiniam gaubliui“. 2007 m. per AMA apdovanojimus Beyoncé tapo pirmąja moterimi, kuriai buvo įteiktas apdovanojimas „Tarptautinio atlikėjo“ nominacijoje. 250px|thumb|„[[Destiny's Child“ žvaigždė Holivudo šlovės alėjoje]]
2008–2010: santuoka, „I Am… Sasha Fierce“ ir filmai
200px|left|thumb|„I Am… Sasha Fierce“ viršelis 2008 m. spalio mėnesį pasirodė du singlai: „If I Were a Boy“ tapęs ketvirtuoju #1 singlu Didžiojoje Britanijoje, o „Single Ladies (Put a Ring on It)“ tapo penktuoju Beyoncé singlu, užkopusių į Amerikos singlų pirmąją vietą. Lapkričio 18-ąją buvo išleistas trečiasis Beyoncé solo albumas „I Am... Sasha Fierce“, kuris debiutavo pirmoje vietoje Amerikos albumų tope. Per pirmą savaitę Amerikoje parduota 482 000 albumo kopijų, vėliau tapo multiplatininiu. Iki šiol parduota virš 8 mln. albumo kopijų. Beyoncé JAV Billboard Hot 100 tope turi 13 Top 10 singlų, daugiau už bet kurią moterį atlikėją pirmajame XXI amžiaus dešimtmetyje. , vėliau su singlu „Halo“ pasiekė JAV Billboard Hot Dance Club Play topo pirmąją vietą, o tai yra jau 10-asis singlas, pasiekęs šokių aikštelės topų viršūnę. 2008 m. Beyoncé įkūnijo muzikos legendą Etta James filme „Cadillac Records“ ir nusifilmavo virš 70 mln. dolerių uždirbusiame filme „Obsessed“. 2009 m. birželio 16 d. buvo išleistas specialus DVD/CD „Above and Beyoncé (Video Collection & Dance Remixes)“. Kovo mėnesį startavo trečiasis dainininkės pasaulis turas „I Am... Tour“. Žurnalas „Billboard“ Beyoncé įvardijo „2009 metų moterimi“. Beyoncé 2009 m. laimėjo rekordinius šešis „Grammy“ apdovanojimus, pateko į „Grammy“ istoriją kaip daugiausiai laimėjusi moteris-atlikėja per vieną naktį.
Atlikėja prisidėjo prie labdaringo renginio „Hope for Haiti Now: A Global Benefit for Earthquake Relief“, skirto paremti Haičio žemės drebėjimo aukoms. Londone kartu su Jay-Z, Rihanna, Bono ir The Edge, atliko akustinę dainos „Halo“ versiją. 2010 m. Beyoncé pristatė savo pirmuosius vardinius kvepalus „Heat“.
Vasario 18 d. Beyoncé užbaigė savo koncertinį turą „I Am… Tour“ Pietų Amerikoje, kuris surinko jau virš 100 mln. dolerių pelno. Kovo 5 d. Beyoncé kartu su savo mama, Tina, Niujorke atidarė pirmająjį kosmetologijos centrą „The Beyoncé Cosmetology Center“, skirtą moterims, turinčioms problemų su narkotikais.
Kovo mėn. Lady Gagos ir Beyoncé bendras singlas „Telephone“ pasiekė JAV Pop dainų topo viršūnę ir tapo abiejų atlikėjų šeštuoju #1 singlu. Taip pat daina tapo penktuoju dainininkės #1 hitu Jungtinėje Karalystėje bei keturioliktuoju singlu #1 JAV šokių singlu. 2010 m. gegužės 4 d. buvo pristatytas dainos „Why Don’t You Love Me“ vaizdo klipas. Ši daina pasiekė JAV Šokių topo 1-ąją vietą ir tapo 13-tuoju #1 šiame tope. Žurnalas „Forbes“ paskelbė Beyonce antra įtakingiausia pasauline įžymybe, po Oprah Winfrey. „BET Awards 2010“ apdovanojimų ceremonijos metu Beyonce ir Lady Gagos bendras vaizdo klipas „Video Phone“ laimėjo metų vaizdo klipo kategorijoje, taip pat šis klipas rugsėjo 12 d. buvo nominuotas 5 MTV video muzikos apdovanojimams, o Lady Gagos ir Beyonce’s vaizdo klipas „Telephone“ buvo pripažintas „Geriausio bendradarbiavimo“ kategorijoje.
Lapkričio 26 d. buvo išleistas pasaulinio turo „I Am“ DVD „I Am... World Tour“, kuris po mažiau nei savaitės tapo platininiu Brazilijoje, Australijoje bei dukart platininiu JAV; buvo parduota 132 000 tūkst. kopijų. DVD tapo pačiu perkamiausiu DVD JAV per 2010 metus. Gruodžio 1 d. Beyoncé gavo dvi „Grammy“ nominacijas, susumavus visas nominacijas atlikėja buvo pripažinta daugiausiai „Grammy“ nominuota moterimi-atlikeja. 250px|right|thumb|Beyonce „I Am“ turo metu, 2009 m.
2011–2012: „4“ ir motinystė
200px|left|thumb|„4“ viršelis 2011 m. kovo 28 m. Knowles tėvas Mathew Knowles nustojo rūpintis dukros karjera, Beyonce nuo šiol pati pradėjo tvarkytis su savo karjera ir subūrė savo komandą. Ketvirtasis studijinis albumas, pavadinimu „4“ buvo išleistas 2011 m. birželio 28 d., o pirmasis albumo singlas „Run the World (Girls)“ buvo išleistas balandžio 21 d., kurio vaizdo klipo režisierius buvo Francis Lawrence. Antruoju singlu tapo „Best Thing I Never Had“, trečiuoju „Countdown“, ketvirtuoju „Love On Top“, penktuoju singlu tapo „End of Time“. Šis albumas tapo ketvirtuoju iš eilės dainininkės soliniu albumu, užkopusiu į JAV albumų topo viršūnę. Per pirmąją savaitę buvo parduota virš 310 000 tūkst. kopijų. Iki šiol parduota virš 5 mln. albumo kopijų. Beyonce taip pat išleido paramos dainą „God Bless The USA“, kuria buvo siekiama paremti nuo Rugsėjo 11-osios teroristų atakų nukentėjusius žmones. Beyonce buvo apdovanota „Billboard Millennium Award“ apdovanojimu, kurį yra gavę tik Michael Jackson ir Mariah Carey. Šis įspūdingas apdovanojimas buvo įteiktas gegužės 22 d., Billboard muzikos apdovanojimų metu. Beyonce buvo viena iš pagrindinių atlikėjų 2011 m. „Glastonbury“ festivalyje, Anglijoje. Ji tapo pirmąja moterimi, atlikusia pasirodymą pagrindinėje „Pyramid“ scenoje. Pristatydama savo naująjį albumą „4“ Beyonce koncertavo keliuose populiariuose Europos festivaliuose: „T in the Park“ Škotijoje ir „Oxegen“ Airijoje.
250px|right|thumb|Beyonce atlieka „Run The World (Girls)“ 2011 m. vasarą JAV Rugpjūčio 14, 16, 18, 19 dienomis Beyonce surengė keturis pasirodymus Niujorke, „Roseland Ballroom“ salėje „4 Intimate Nights with Beyoncé“ lapkričio mėnesį buvo išleistas Live at Roseland DVD. . Rugpjūčio 28 d., MTV vaizdo klipų apdovanojimų metu, vaizdo klipas „Run The World (Girls)“ gavo apdovanojimą už geriausią choreografiją, Beyonce atliko dainos „Love on Top“ pasirodymą. Pasirodymo metu Beyonce viešai atskleidė, jog laukiasi savo pirmojo vaiko.
Lapkričio 30 d. Beyonce buvo nominuota dviem „Grammy“ apdovanojimams už „Best Rap/Sung Collaboration“ („Party“) ir „Best Long Form Music Video“ („I Am... World Tour“). 2012 m. sausio 7 d. Beyonce pagimdė dukrelę, kurią pavadino Blue Ivy Carter. Sausio 9 d. Beyonce vyras Jay-Z išleido dukrai skirtą dainą „Glory“, kuri vos po dviejų dienų pateko į Billboard topą. Gegužės mėn. atlikėja surengė keturis „Revel Presents: Beyoncé Live“ pasirodymus Atlantik Sityje, Niudžersyje, „Ovation Hall“ arenoje. „People“ žurnalas Beyonce išrinko pačia „Gražiausia planetos moterimi“.
Gegužės 4 d. Beyonce gavo apdovanojimą už straipsnį žurnale „Essence“ pavadinimu „Eat, Play, Love“. Liepos 31 d. Beyonce klipai „Love On Top“ ir „Countdown“ buvo nominuoti keturiems MTV Vaizdo klipų apdovanojimams, pastarasis laimėjo už geriausią montažą, o „Love on top“ daina pelnė 2013 m. „Grammy“ nominaciją už „Geriausią tradicinį RNB pasirodymą“. Žurnalas „Forbes“ Jay-Z ir Beyonce įvardijo daugiausiai uždirbančia garsenybių pora, kuri per praeitus metus uždirbo 78 milijonų JAV dolerių.
2013–2015: „Beyoncé“
2013 m. sausio mėn. „Destiny’s Child“ išleido baladžių rinkinį „Love Songs“. 2013 m. vasario mėnesio „GQ“ žurnalas Beyonce išrinko „Seksualiausia XXI amžiaus moterimi“. Dainininkė Beyonce per JAV prezidento Baracko Obamos inauguraciją sudainavo himną Vašingtone.
Vasario 3 d. Beyonce surengė pasirodymą per amerikietiško futbolo „Super Bowl“ varžybų pertrauką. Šou pelnė „Emmy“ apdovanojimą už „Apšvietimo dizainą ir režisūrą“. Dainininkė pasirašė 50 mln. JAV dolerių sutartį su gaiviųjų gėrimų kompanija „Pepsi“, tapo nauju reklaminiu gėrimo veidu. Vasario 10 d. Beyonce daina „Love On Top“ laimėjo 17-ą „Grammy“ apdovanojimą už „Geriausią tradicinį R&B pasirodymą“. Dainininkė Beyonce pristatė savo dokumentinį-biografinį filmą „Life Is But A Dream“. Lapkričio mėn. buvo išleistas ir filmo DVD.
Knowles kartu su Andre 3000 įrašė Amy Winehouse dainos „Back to Black“ koverį, kuris skirtas filmo „Didysis Getsbis“ garso takeliui. Knowles balsas pasirodė 3D animuomatame filme „Epic“. Beyonce tapo „H&M“ kolekcijos veidu. Beyonce surengė savo pasaulines gastroles „The Mrs. Carter Show World Tour“, 2013 m. Gruodžio 13 d. be išankstinės reklamos „iTunes“ internetinėje parduotuvėje Beyonce išleido penktąjį albumą „Beyonce“. Albumas buvo pristatytas kaip vizualinis. Albumas debiutavo JAV albumo topų viršūnėje, taip Beyonce tapo pirmąja atlikėja, kurios visi penki albumai debiutavo JAV albumų virūnėje. Albumas sulaukė kritikų pripažinimo ir komercinės sėkmės, per šešias dienas buvo parduota milijonas albumo kopijų. Pirmaisiais albumo singlais tapo „XO“ ir „Drunk in Love“. 2014 m. vasarą JAV ir Kanadoje Beyoncé ir Jay Z surengė bendrą turą „On the Run Tour“. Rugpjūčio 24 d., 2014 m. MTV video muzikos apdovanojimų metu, Beyonce buvo įteiktas „Michael Jackson Video Vanguard Award“ apdovanojimas už nuopelnus muzikai, šioje apdovanojimų ceremonijo ji laimėjo dar tris apdovanojimus. 2015 m. Beyonce buvo pripažinta daugiausiai (51 kartą) nominuota bei daugiausiai (20 kartų) nominacijų laimėjusia moterimi atlikėja „Grammy“ istorijoje. 2015 m. rudenį Beyonce tapo pagrindine festivalių „Made In America“ ir „Global Citizens“ atlikėja.
2016: „Formation“ ir „Lemonade“ – dabar
2016 m. vasario mėn. Beyonce pristatė vaizdo klipą dainai „Formation“, kur pirmąkart atliko per 50-ųjų Amerikietiško futbolo finalo didžiosios pertraukos šou „Superbowl“. Po pasirodymo ji paskelbė, jog išsiruoš į „The Formation World Tour“ pasaulinį turą, kuris pagal pelningumą ir populiarumą buvo sėkmingiausias 2016 m. Balandžio mėn. Beyonce pristatė moteriškos sportinės ir laisvalaikio aprangos liniją „IVY PARK“. Balandžio 23 d. Beyonce per „HBO“ kanalą pristatė filmą „Lemonade“, po kurio buvo išleistas šeštasis studijinis albumas tuo pačiu pavadinimu „Lemonade“, kuris tapo šeštuoju albumu Amerikoje pasiekusiu albumų virsūnę.
2017 m. Beyonce pagimdė dvynukus: berniuką ir mergaitę.
2018 m. Beyonce su vyru Jay Z surengs antrą jungtinį pasaulinį koncertinį turą.
Įtaka ir įkvėpimas
Taip pat Beyonce įtakojo Dick Clark, Jean-Michel Basquiat menas, Bee Gees muzika. Pirmąjį solinį albumą įtakojo disko karalienė tiktuluojama Donna Summer. Beyonce išskiria ir Mariah Carey dainavimą ir jos dainą „Vision of Love“ kaip pagrindinę dainą, kurią ji nuo mažens dainuodavo ir iš kurios nuolat semdavosi įkvėpimo. Beyonce taip pat ypač žavisi savo motina Tina Knowles, Oprah Winfrey ir Michelle Obama. Daugelis muzikinių stilių antrajame albume „B’Day“ (2006) buvo įkvėpti jos vaidmeniu filme „Dreamgirls“ (2006), taip pat muzikinį stilių įtakojo ir Josephine Baker. Trečiajame albume „I Am... Sasha Fierce“ (2008) ji buvo įtakota Jay-Z, o ypatingai Etta James. Ketvirtajame albume „4“ (2011) Knowles buvo įkvėpta Fela Kuti, 1990-ųjų R&B, Earth, Wind & Fire, DeBarge, Lionel Richie, Teena Marie, The Jackson 5, New Edition, Adele, Florence and the Machine ir Prince kūrybos.
Muzikinis stilius ir įvaizdis
Knowles muzikos stilius yra apibūdinamas kaip šiuolaikinis R&B, bet jame yra įtraukti ir pop, funk, hip-hop, soul stilių elementų. Daugiausia ji įrašinėja dainas anglų kalba, tačiau Knowles įrašė ir kelis įrašus ispanų kalba papildytam „B’Day“ albumui. Prieš tai „Destiny’s Child“ įrašė dainą ispanų kalba, kuri buvo palankiai primta grupės gerbėjų. Knowles ispanų kalbos pagrindų išmoko jau mokykloje. 250px|thumb|Beyonce kartu su Jay-Z, koncerto metu, 2009 Nuo „Destiny’s Child“ laikų Knowles meistriškai kūrė savo karjerą. Ji buvo grupės daugelio dainų ir savo solo kūrinių autorė. Ji yra parašiusi ir sukūrusi daugelį energingų ir feministinių dainų. Kaip pati atlikėja teigė, Jay-Z atsiradimas jos gyvenime pakeitė jos įsitikinimus apie moterų ir vyrų santykius, o kai kurios jos dainos yra itin autobiografinės ir asmeniškos, kurios buvo įkvėptos iš asmeninės patirties. Knowles taip pat buvo daugumos įrašų bendraautore, ypač savo solo kūriniuose. Ji yra laimėjusi 2001 metais „Metų Pop dainų autoriaus apdovanojimą“, taip ji tapo pirmąją afroamerikiečių atlikėja ir antra moterimi, apdovanota per visą apdovanojimų istoriją.
2006 m. Knowles pristatė savo turo grupę „Suga Mama“, kuri susideda iš moterų-muzikančių: bosininkių, būgnininkų, gitarisčių, trimitininkių ir klavišininkų. Grupė debiutavo 2006 m. BET apdovanojimų metu ir vėliau pasirodė klipuose „Irreplaceable“ ir „Green Light“. Su Knowles grupė dalyvavo gyvuose pasirodymuose ir pasaulinio 2007 m. „The Beyoncé Experience“ ir 2009 m. „I Am“ koncertų turo metu. 250px|right|thumb|Beyonce merginų grupė „Suga Mama“
Kita veikla
250px|thumb|Beyonce su mama atidaro kosmetologijos centrą Su mama, asmenine dizainere ir stiliste, Tina Knowles, 2005 m. pristatė Beyonces senelės ir Tinos mamos Dereon vardu pavadintą „House of Dereon“ ir „Dereon“ mados liniją, įkūrė mados namus. Dainininkės akį traukianti išvaizda pakerėjo ir reklamos kūrėjus, todėl jai buvo pasiulytas neblogas atlygis už jos veidą „Pepsi“ „L'Oreal“, „Nintendo“, „Samsung“, „Vevo“, „H&M“, „Toyota“ produktų reklamose, ji yra sukūrusi savo kvepalus „Heat“, „Heat Rush“, „Pulse“ ir „Rise“.
Asmeninis gyvenimas ir šeima
250px|right|thumb|Beyonce [[Barack Obama|Barako Obamos inauguracijos koncerto metu]]
2000 m. po dviejų grupės „Destiny’s Child“ merginų išėjimo, Beyonce viešai buvo atakuojama spaudos, kritikų, interneto svetainių dėl grupės iširimo, todėl atlikėją kankino depresija. Knowles prisipažino, jog bijojo prasitarti apie savo būklę, nes grupė buvo ką tik laimėjusi savo pirmąjį „Grammy“ apdovanojimą. Jos mama, Tina Knowles, padėjo Beyonce įveikti depresiją. Nuo 2002 m. Beyonce pradėjo susitikinėti su reperiu Jay-Z, su kuriuo ji ne vieną kartą įrašinėjo bendras dainas. Gandai apie muzikantų draugystę prasidėjo, kai pasirodė Jay-Z naujas klipas „'03 Bonnie & Clyde“. Tačiau pora niekada neviešino savo tarpusavio santykių. 2008 m. balandžio 4 d. Niujorke įvyko Beyonce’s ir Jay-Z slaptos vestuvės. Beyonce po vestuvių viešai nerodė savo vestuvinio žiedo, kol 2008 m. rugsėjo 5 d. buvo pastebėta su juo per „Fashion Rocks“ koncertą Niujorke. Knowles pagaliau patvirtino savo santuoką „I Am… Sasha Fierce“ išleidimo vakarėlio metu. 2011 m. rugpjūčio 28 d. Beyonce atskleidė, jog laukiasi mergaitės, vardu Blue Ivy, kuri gimė 2012 m. sausio 7 d. Biografinio filmo „Life is But A Dream“ metu paaiškėjo, jog prieš dvejus metus atlikėja patyrė persileidimą.
Diskografija
Studijiniai albumai 200px|right|thumb|Beyonce turo metu, 2007 m.200px|right|thumb|Beyonce per 80-ųjų Oskarų ceremoniją
Marija Barkauskaitė
Marija Barkauskaitė (g. 1942 m. rugsėjo 1 d. Šukiškiai, Kelmės apskr.) – Lietuvos pedagogė, habilituota socialinių mokslų daktarė.
Biografija
1963 m. baigė Šiaulių pedagoginio instituto Pedagogikos fakultetą. Tartu universitete baigė aspirantūrą. 2000 m. habilituota socialinių mokslų daktarė, 2001 m. profesorė. Lietuvos švietimo tarybos pirmininkė (nuo 2008 m.).
1963–1966 m. Kulautuvos sanatorinės mokyklos, 1966–1970 m. Kauno miesto mokyklos – internato direktoriaus pavaduotoja. 1976–1990 m. Vilniaus pedagoginio instituto dėstytoja. 1990–1992 m. Vilniaus miesto savivaldybės Švietimo skyriaus vedėja. 1992 m. Vilniaus pedagoginio instituto prorektorė. 1993–1995 m. kultūros ir švietimo ministro pavaduotoja. Nuo 1995 m. Vilniaus pedagoginio universiteto dėstytoja, nuo 2002 m. Pedagogikos katedros vedėja.
1999–2001 m. Pedagogikos instituto mokslinės tarybos pirmininkė. Nuo 1995 m. Švietimo ir mokslo ministerijos atestacinės komisijos, nuo 2001 m. ir Pagrindinių mokyklų tarybos pirmininkė.
Veikla
Mokslo darbo sritis: asmenybės ugdymo problemos įvairių tipų ugdymo institucijose, ypatingą dėmesį skiriant paauglystei bei mokytojų rengimui. Aktyviai dalyvauja Lietuvos švietimo sistemos strategijos ir politikos kūrime bei įgyvendinime. Paskelbusi daugiau, nei 130 mokslo darbų, 3 monografijas, 5 metodinius leidinius aukštosioms mokykloms.
Carlo Buonaparte
Karolis Bonapartas (1746 m. kovo 27 ar 29 d. – mirė 1785 m. vasario 24 d.) – Korsikos teisininkas ir politikas, Napoleono Bonaparto, Prancūzijos imperatoriaus ir žymaus karvedžio, tėvas. Trumpai buvo revoliucionieriaus Pasquale Paoli asmeniniu padėjėju. Vėliau – Korsikos atstovas Liudviko XVI teisme. thumb|left|150px|Carlo Buonaparte
Nijolė Skolastika Liatukaitė
Nijolė Skolastika Liatukaitė (1936 m. vasario 11 d. Kaune – 2019 m. spalio 3 d. Kaune) – Lietuvos keramikė.
Biografija
1963 m. baigė Lietuvos dailės institutą. 1963–1994 m. dirbo Kauno „Dailės“ kombinate, 1995–2000 m. – bendrovėje „Kauno keramika“.
Kūryba
Sukūrė keraminių plokščių (ciklai „Pavasaris“ 1964 m., „Paukščiai“ 1974 m., „Laikas“ 1976 m., „Vizija I-IV“ 1978 m., „Drugiai“ 1981 m.), reljefinių pano (triptikas „Žvejai“ 1965 m., „Pabaigtuvės“, „Gotikinis Kaunas“, abu 1968 m., „Marių dovanos“ 1971 m.), interjero ir eksterjero keramikos (kavinėse „Trys mergelės“ 1968 m., „Jūratė“ 1974 m., „Lietuvos žemės ūkio akademijoje“, 1974 m., visi Kaune, „Žemės ūkio technikume Klaipėdoje“, 1969 m.), skulptūrinės plastikos („Raitelis“, „Karvutės“, abu 1970 m., „Mama ir vaikas“ 1985 m.), suvenyrinės skulpūrinės keramikos vaikų, animalistine tematika („Mergaitė“ 1965 m., „Karvutė“ 1969 m., „Nykštukai“ 1982 m.). Kūriniai vientiso raiškaus apibendrinto silueto, plastiški, emocingi.
Nuo 1961 m. dalyvavo parodose; individualios parodos surengtos Kaune (1989–1990 m.). Kūrinių turi Lietuvos dailės muziejus, Nacionalinis Čiurlionio dailės muziejus, Lietuvos nacionalinis muziejus, Šiaulių Aušros muziejus.
Antanas Gorskis (1881)
Antanas Gorskis (, 1851 m. – 1881 m. Lybenšterne) – Lietuvos ir Lenkijos didikas.
Giminė
Kilęs iš Lenkijos karalystės didikų Gorskių giminės. Tėvas Napoleonas Liudvikas Titas Gorskis (1811–1880 m.), motina – Evelina Ema Pliaterytė (, 1852–1898 m.). Broliai ir seserys: iš tėvo I santuokos – Vladislovas Jonas Gorskis (1848–1854 m.), Vaclovas Kazimieras Gorskis (1851–1885 m.), seserys – Marija Anelė Ieva Volmerienė (1837–1915 m.), Juozapa Alina Gorskaitė (1838–1912 m.), Sofija Antanina Martyna Račkauskienė (1843–1930 m.), Elena Gorskaitė (1844–1845 m.); iš tėvo II santuokos – sesuo Ona Gorskienė (1878–1959 m.).
Kriminalistikos žinynas
Kriminalistikos žinynas – kriminalinių mokslų ir praktikos žurnalas, leistas 1935–1940 m. Kaune.
Istorija
Leido Mykolas Žilinskas, nuo 1936 m. Nr. 7 – Brunonas Kalvaitis. Ėjo kas du mėnesiai. Spausdino Spindulio spaustuvė Kaune. Išėjo 33 numeriai.
Nagrinėjo kriminalistikos teorijos, istorijos klausimus, aiškino specialius baudžiamosios teisės ir nusikaltimų praktikos atvejus.
Bendradarbiavo S. Andriušis, J. Blažys, Antanas Jakobas, A. Kleman, Vladas Jurgutis, Izidorius Tamošaitis, J. Tomkus, Stasys Variakojis ir kt.
Redakcinė komisija: Brunonas Kalvaitis, Vladimiras Lazersonas, Kazys Oželis, P. Pamataitis, Augustinas Povilaitis, Jonas Gudaitis-Vabalas, Karolis Žalkauskas, Mykolas Žilinskas.
Redaktorius Augustinas Povilaitis.
Jonas Karvelis
Jonas Karvelis (1901 m. rugsėjo 23 d. Želtiškiai, Anykščių valsčius – 1988 m. lapkričio 18 d. Surfsaidas, Floridos valstija) – Lietuvos knygų leidėjas, prekybininkas.
Biografija
1923 m. Kaune baigė vidurinę mokyklą. 1923–1931 m. „Spaudos fondo“ knygyno vedėjas. 1925 m. pradėjo leidybinę veiklą. 1930 m. su J. Rinkevičiumi Kaune įkūrė prekybos namus su knygynu (nuo 1936 m. – J. Karvelio prekybos namai). Prekiavo biuro technikos, elektrotechnikos, muzikos, foto-, radijo prekėmis ir kt., turėjo skyrius Klaipėdoje, Telšiuose, Vilniuje. Skyrė keletą stipendijų Kauno konservatorijos studentams, jo pastangomis Kaune išleista lietuvių liaudies muzikos plokštelių. 1940 m. prekybos namai nacionalizuoti. 1940–1941 m. dirbo Rašytojų klube Vilniuje. 1941–1944 m. vėl turėjo prekybos įmonę „Karvelis ir Ko“ Kaune. 1944 m. pasitraukė į Austriją. 1949–1950 m. Linco lietuvių bendruomenės pirmininkas, Lietuvos Raudonojo Kryžiaus įgaliotinis. 1950 m. persikėlė į JAV. Čikagoje dirbo bibliotekoje, vertėsi raštinės reikmenų ir knygų prekyba, leido knygas. Išleido lietuvių autorių knygų, knygų katalogų, 5 literatūrinių plokštelių albumus, sudarė rinktinę „Dainų kraitis“ (1957 m.). Parašė atsiminimus „Prekybininko keliu“ (1979 m.).
Erlėnų senosios kapinės
Erlėnų senosios kapinės, vadinamos Maro kapais, Burbos kapais, Senkapiais (valstybės saugoma regioninio reikšmingumo lygmens kultūros vertybė: unikalus kodas -, senas vertybės kodas - L572) – neveikiančios kapinės šiaurės rytinėje Kretingos rajono savivaldybės teritorijos dalyje, Erlėnuose (Imbarės seniūnija), 0,87 km į rytus nuo kelio (Salanto g.), dešiniajame Pagilbrasčio krante.
Kapinės
Paviršius lygus, žemėja į pietus, link upelio slėnio. Laidojimo žymių nėra. Ties viduriu stovi koplytėlė, o šiaurės vakariniame pakraštyje auga pora senų lapuočių medžių. thumb|left|200px|Kapinių koplytėlė Teritorijos plotas – 0,15 ha.
Koplytėlė
Medinė, stačiakampė stačiasienė, su trišlaičiu apskardintu stogeliu, priekiu atsukta į pietvakarius. Priekyje įrengtos vienvėrės įstiklintos durelės. Frontonas trikampis, aklinas, paremtas ant 2 kolonėlių. Aukštis – 1,84 m, plotis - 0,9 m.
Istorija
Įrengtos XV a., vadinamos Maro kapais, Senkapiais, Kapeliais, Burbos kapais (🇬🇸). Jose iki XVIII a. pab. – XIX a. pr. laidoti Erlėnų gyventojai. Kapines uždarius, iki Pirmojo pasaulinio karo jose kartais laidojo savižudžius, iš Salanto ištrauktus neatpažintus skenduolius, nekrikštytais mirusius kūdikius ir pan.
Nuo seno kapinėse stovėjo keli ąžuoliniai kryžiai, kurių paskutinis nuvirto 2006 m. Apie 1894 m. pastatyta koplytėlė, kurioje buvo dvipusis, aliejinės tapybos Šv. Barboros ir Švč. Marijos Sopulingosios paveikslas. 2006 m. koplytėlę atnaujino Adelė Žeimienė ir Adolbertas Beniušis.
Memorialinį ir dailės vertingųjų savybių pobūdį turintis kultūros paveldo objektas.
Tyrimai
1935 m. žvalgė Šaučikių pradžios mokyklos mokytoja Agripina Barkauskienė, 1986, 2000, 2010 ir 2015 m. – Julius Kanarskas, 1995 m. – Kultūros paveldo centras (Loreta Kazlavickienė ir Jadvyga Verksnienė), 2006 m. – Aldona Beržanskienė (Kretingos rajono savivaldybės bibliotekos Erlėnų filialas), 2015 m. – Loreta Jatulionytė-Brezgienė (KPC).
Dubninkai
Dubninkai – kaimas Trakų rajono savivaldybėje, 6 km nuo Babriškių.
Pero Vaz de Caminha
thumb|200px|Pero Vašo de Kaminijos laiškas karaliui, aprašantis Brazilijos atradimą
Česlovas Venclovas
Česlovas Venclovas (g. 1964 m. gegužės 17 d. Raseinių raj. Nolėčių kaime) – Lietuvos bioinformatikas.
Pero Vaz de Caminha
Biografija
Peras Vašas gimė Porte, buvo Vasko Fernandešo de Kaminijos, Bragansos kunigaikščio riterio, sūnus. Jo protėviai, karaliaus Fernando valdymo laikais (1367–1383 m.), buvo pirmieji naujakuriai Neivoje.
Česlovas Venclovas
Biografija
1989 m. baigė biochemiją VU Chemijos fakultete. 1993 m. apgynė disertaciją Maskvos universitete, Gamtos mokslų daktaras (Ph. D.). Dirba VU Biotechnologijos institute, Bioinformatikos skyriaus vadovu. 2008 m. apdovanotas Lietuvos mokslo premija už darbų ciklą „Bioinformatikos metodų kūrimas ir jų taikymas baltymų struktūrai, funkcijai ir evoliucijai tirti (1994–2007 m.)“.
Pero Vaz de Caminha
Biografija
Peras Vašas buvo raštingas, buvo riteriu kunigaikščių Alfonso V, Žuano I ir Manuelio I rūmuose. 1475 metais dalyvavo Toro mūšyje. 1476 m. iš tėvo paveldėjo valstybės finansų tvarkytojo pareigas. 1497 m. tapo Porto miesto tarybos nariu.
Česlovas Venclovas
Bibliografija
Pagrindiniai moksliniai straipsniai
Pero Vaz de Caminha
Biografija
1500 metais Peras Vašas de Kaminija buvo paskirtas Indijoje, Kalikute statomos gamyklos sekretoriumi. Į savo paskyrimo vietą išplaukė su Pedro Alvarešo Kabralo ekspedicija. Jos metu buvo Brazilijos atradimo liudininkas, ir visiems laikams įsiamžino kaip gegužės 1 d. laiško apie Brazilijos atradimą autorius. Laiške karaliui Manueliui I Vašas de Kaminija aprašė atradimo detales ir įspūdžius iš naujai atrastų žemių. Tai buvo pirmas dokumentas parašytas Brazilijos istorijoje ir, be visa ko, laikomas svarbiu literatūros kūriniu šalyje.
Česlovas Venclovas
Bibliografija
Bibliografija pagal Google Scholar
Pero Vaz de Caminha
Biografija
Vėliau Kalikute (Indija) vadovavo prieskonius ruošiančiai gamyklai. Manoma, kad Peras Vašas de Kaminija žuvo Kalikuto gamyklą 1500 m. pabaigoje užpuolus musulmonams.
Ispanijos futbolo varžybos 1999–2000 m.
Ispanijos futbolo varžybos 1999–2000 m.
Kipro nacionalinė gvardija
Kipro nacionalinė gvardija komplektuojama šauktiniais pagal visuotinės karinės prievolės įstatymą. Vyriškos lyties kipriečiai graikai, esantys Kipro piliečiai, sulaukę 18 m., privalo atlikti karinę tarnybą (24 mėn.) Atitarnavę pervedami į rezervą, kuriame būdami kviečiami į mokymus.
Graikija Kipre laiko Graikijos pajėgas Kipre, kurios nėra Kipro Respublikos ginkluotųjų pajėgų dalis.
Istorija
Kipro nacionalinė gvardija įkurta 1964 m. kaip pajėgos, sudarytos vien iš kipriečių graikų. Tai įvyko po 1963−1964 m. nutikusio socialinių ir pilietinių ryšių nutrūkimo tarp graikų kipriečių ir turkų kipriečių. Pagal ankstyvąją 1960−1963 m. Kipro konstituciją Kipras turėjo turėti 2000 žmonių kariuomenę, kurioje 60 % karių turėjo būti graikai, 40 % − turkai. Pirmasis išrinktas Kipro prezidentas arkivyskupas Makarijas III 1960 m. konstitucijai pasiūlė trylika konstitucijos pataisų, kurios būtų apibrėžusios etninių grupių atstovų pasiskirstymą civilinėje ir karinėje srityse bei jų balsavimo galimybes. Šie tikslinimai turėjo duoti didesnę atstovaujamąją gebą Kipro graikams, kurie tada sudarė 82 % vietinių Kipro gyventojų.
Tuo metu vyko gana reikšmingi koviniai veiksmai tarp Kipro nacionalinės gvardijos ir Kipro turkų kovotojų, šalyje vyko pilietinis karas.
Kipro Nacionalinės gvardijos komplektavimas
Dabar Kipro nacionalinėje gvardijoje tarnauja tik kipriečiai graikai. Oficialiai kipriečių graikų bendruomenę sudaro etniniai graikai bei trys krikščionių kipriečių mažumos − Kipro armėnai, Kipro katalikai ir Kipro maronitai. Nuo 2008 m. karinė tarnyba yra privaloma ne tik etniniams graikams, bet visiems kipriečių graikų bendruomenės nariams. Dabartinis nacionalinės gvardijos vadas yra graikas, kaip ir visi ankstesni vadai.
Sausumos komponentas
Sausumos pajėgų pagrindą sudaro:
Oro komponentas
300px|right|thumb|„Mil Mi-35“ atakos sraigtasparnis. 20px Kipro oro komponentas yra Oro pajėgų grupė, kurią dabar sudaro: Numatyta, kad Kipro oro pajėgos turėtų gauti 3 transportinius sraigtasparnius „Agusta-Westland AW-139“.
Jūrų komponentas
Jūrų komponentas yra Laivyno grupė. Ji neturi didžiųjų karo laivų, ginkluota tik patruliniais kateriais. , priešlaivinių raketų sistemomis ir integruotomis radarų sistemomis, taip pat „SEAL“ tipo povandeninio sprogdinimo daliniais. Kipro laivyno pagrindinė užduotis yra ginti Kipro pakrantes. Šiuo metu tinka veikti tik Kipro pakrančių vandenyse, kuriuos kontroliuoja Kipras.
Nova Lupianka
Nova Lupianka  – kaimas Lenkijos šiaurės rytuose, Lapių valsčiuje, Balstogės apskrityje, Palenkės vaivadijoje. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.
Audrius Liaudanskas
Audrius Liaudanskas (g. 1959 m. gegužės 11 d. Vilniuje) – Lietuvos skulptorius.
Biografija
1990 m. baigė Vilniaus dailės akademiją. Nuo 1994 m. dalyvauja parodose Lietuvoje ir užsienyje (Prancūzija, Kinija, Suomija, Vokietija). Individualios parodos surengtos Vilniuje 1994 m., 1996 m., 1998 m., 1999 m., 2001 m., 2005 m.
Kūriniams naudoja akmenį, medį, bronzą („Baliui Buračui“ 1990 m., „Giminės šarvas“ 1994 m., „Nojaus arka“ 1996 m.). Sukūrė skulptūrų interjerams („Laisvės varpas“, bendrovės „Megrame“ administraciniame pastate, 1990 m., „Verbų angelai“ galerijoje „Maldis“, 1994 m., „Jūratė“ viešbutyje „Panorama“, 1997 m.; visi Vilniuje). Sukūrė kino apdovanojimų „Sidabrinė gervė“ statulėlę. Kūrybai būdingi simboliai, alegorijos, siekis išreikšti tautiškumą.
Eminem
Marshall Bruce Mathers III (g. 1972 m. spalio 17 d., Sent Džozefas, Misūris, JAV), geriau žinomas savo sceniniu vardu Eminem (stilizuotai – EMINƎM) – iš Mičigano kilęs garsus amerikiečių reperis, dainų tekstų autorius, įrašų prodiuseris, visame pasaulyje pardavęs daugiau kaip 77 mln. savo albumų kopijų, taip pat aktorius. Eminem, be to, priklauso jo įkurtai repo grupei D12 ir yra dueto Bad Meets Evil narys kartu su reperiu Royce da 5'9".
Marshall yra vienas iš atlikėjų, parduodančių daugiausiai repo muzikos pasaulyje. 2000-aisiais jo darbai tapo perkamiausi. Daugelis žurnalų vertino Eminem kaip vieną geriausių visų laikų atlikėjų, įskaitant ir „Rolling Stone“, kuriame reperis užėmė 82-ą vietą sąraše tarp 500 visų laikų geriausių atlikėjų. Tas pats „Rolling Stone“ žurnalas paskelbė Marshall ir hip hopo karaliumi. Eminem pardavė daugiau nei 100 mln. muzikos įrašų pasauliniu mastu, įskaitant 42 mln. singlų ir 49.1 mln. albumų Jungtinėse Amerikos Valstijose.
1996-aisiais Eminem išleido savo debiutinį albumą Infinite. Vis dėlto didesnio populiarumo atlikėjas susilaukė 1999 m., kai pasirodė jo sceninio įvaizdžio pavadinimu pažymėtas albumas „The Slim Shady LP“. Už pastarąjį, kaip geriausią repo albumą, Eminem buvo pirmą kartą įteikta Grammy statulėlė. Kiti du jo muzikos rinkiniai taip pat buvo sėkmingi – „The Marshall Mathers LP" ir „The Eminem Show" taip pat buvo nominuoti kaip geriausi repo albumai už kuriuos Marshall vėl buvo apdovanotas Grammy ceremonijoje. Tokiu būdu Eminem tapo pirmasis atlikėjas laimėjęs Geriausio Repo Albumo kategorijoje tris kartus iš eilės. 2004-ais atlikėjas išleido dar vieną albumą Encore. Po muzikinio turo 2005-aisiais Eminem padarė 4 metų pertrauką. 2009 m. gegužės 15 d. pasirodė albumas Relapse. 2010-aisiais Marshall išleido septintąjį savo studijinį albumą Recovery. Pastarasis darbas buvo didžiulis pasisekimas, mat tais pačiais metais albumas tapo perkamiausias pasaulio mastu. Eminem laimėjo Grammy statulėles už Relapse ir Recovery. To pasekoje, atlikėjas pelnė 13 Grammy apdovanojimų per visą savo muzikinę karjerą. 2013-aisiais Eminem išleido kitą savo albumą - The Marshall Mathers LP 2, o 2015-ais išleido ir kitą savo albumą pavadinimu Shady XV.
Eminem ryžosi imtis ir kitos veiklos. Jis įkūrė savo įrašų studiją Shady Records kartu su vadybininku Paul Rosenberg. Taip pat Marshall turi savo radijo kanalą „Shade 45“ Sirius XM transliavimo bendrovėje. 2002-aisiais Eminem nusifilmavo hip hopo dramoje „8 mylia“. Atlikėjas laimėjo akademinį apdovanojimą (the Academy Award) už originaliausią dainą taip tapdamas pirmu reperiu laimėjusiu tokio tipo nominacijoje. Eminem taip pat atliko epizodinius vaidmenis The Wash, Juokingi žmonės (Funny People) ir televizijos seriale Ekipa (Entourage).
Marshall buvo du kartus vedęs savo jaunystės meilę Kimberley Anne Scott, su kuria susipažino 1989 m. ir pirmą kartą susituokė 1999 m. bei išsiskyrė 2001 m. 1995 m. gruodžio 25 d. jiems gimė dukra Hailie Jade Scott. Antrosios vestuvės ir skyrybos įvyko 2006 m.
1972–1991: vaikystė
Eminem (tikrasis vardas ir pavardė Marshall Bruce Mathers III), gimė 1972 spalio 17-tą, St. Joseph mieste, Misūrio valstijoje. Jis buvo vienintelis Deborah R.(Nelson) Mathers-Briggs (gimė 1955) ir Marshall Bruce Mathers, Jr (gimė 1947) vaikas. Marshall III turi škotiško, angliško, vokiško, šveicariško, lenkiško ir net liuksemburgietiško kraujo. Jo motina buvo penkiolikos, kai laukėsi, ir vos nežuvo per 72 valandas trukusį gimdymą. Eminemo tėvas paliko šeimą, kai sūnui buvo vos metai su puse. Nuo to laiko Marshall'ą auklėjo viena mama. Kai Eminemui sukako 12, jie kraustėsi iš miesto į miestą (Saint Joseph, Savannah, Kanzas Sitis) tol, kol įsikūrė Warren mieste Mičigano valstijoje. Paauglystės metus Marshallas praleido Detroite.
Vaikystėje, prieš atrasdamas hip hop'ą, Marshallas buvo susidomėjęs pasakojimų, siužetų kūrimų ir jis troško tapti komiksų kūrėju. 1982-aisiais Eminemo motina iškėlė ieškinį mokykloje D’Angelo Bailey’ui dėl patyčių prieš jos sūnų. Šį laikotarpį Eminem’as prisimena savo dainoje „Brain Damage“. Kai Marshallui buvo devyneri, jo dėdė iš motinos pusės Ronald „Ronnie“ Polkinghorn (1971–1991) supažindino sūnėną su repo žanru duodamas pasiklausyti „Ice-T“ singlo „Reckless“ kopijos. Paauglystėje gavęs „Beastie Boys“ albumo „Licensed to Ill“ kopiją, Eminemas susidomėjo muzika. Pasislėpęs po „M&M“ pseudonimu, jis pradėjo mėgėjiškai repuoti keturiolikos ir prisijungė prie hip hopo grupės „Bassmint Productions“. Šiuo laikotarpiu jie išleido antrąjį EP (EP (angl. extended play) yra muzikinis albumas, kurį sudaro daugiau dainų nei single, tačiau mažiau, nei pilname albume.) pavadintą „Steppin' onto the Scene“. Vėliau grupė pakeitė pavadinimą į „Soul Intent“ ir 1995 m. jie išleido savo pirmąjį albumą „Backstabber“, padedami įrašų kompanijos Mashin' Duck Records. Nors ir Marshallas buvo užregistruotas į Linkolno mokyklą Warren, jis dažnai dalyvaudavo improvizacinėse repo kovose Osborno mokykloje rytų Detroite. Nepaisant kovos dominuojančioje juodaodžių industrijoje, Eminemui pavyko išsikovoti publikos simpatijas pogrindinio repo sferoje. Pakartojęs tris kartus devintos klasės kursą. Už pravaikštas ir žemus balus, Marshallas buvo išmestas iš mokyklos, kai jam buvo septyniolika.
1991 metais, Eminemo dėdė Ronald nusižudė, dėl prasto gyvenimo ir dėl jo gero draugo Oskaro netekties. Marshallas turi tatuiruotę su užrašu ant kairės rankos „Ronnie R.I.P.“. Jis taip pat mini savo dėdę tokiose dainose kaip „Stan“, „Cleanin' Out My Closet“ ir „My Dad’s Gone Crazy“.
Luišės
Luišės – kaimas Klaipėdos rajono savivaldybėje, 13 km nuo Veiviržėnų.
Lūgnaliai
Lūgnaliai – kaimas Kretingos rajono savivaldybės pietrytinėje dalyje, 16 km į pietryčius nuo Kartenos ir 5 km į pietvakarius nuo Kalniškių. Įsikūręs prie uždurpėjusios Tyro pelkės ir senojo Kartenos-Budrių-Kulių kelio.
Istorija
Prie Tyro pelkės rastas akmeninis kirvis liudija, kad žmonės čia gyveno jau prieš trejetą tūkstančių metų.
Po karo duris atvėrė Lūgnalių pradinė mokykla, kurią lankė Anužių, Drungilų ir kitų gretimų kaimų vaikai. 1951–1956 m. joje mokytojavo Getrūda Baltmiškienė. 1958 m. mokykla buvo nukelta į Anužių kaimą.
Kaimo pakraštyje prie Tyro durpyno stūkso kalva, vadinama Lūgnaliu pilale.
Babda
Babda  – Babdos rajono ir Kalnų Libano muchafazos sostinė, esanti vakarų Libane.
Babdoje taip pat yra Babdos rūmai – Libano prezidento rezidecija.
Moldavijos futbolo varžybos 2008–2009 m.
Moldavijos futbolo varžybos 2008–2009 m.
Von budizmas
Uonbulizmas (, uonbulgio) – Korėjoje atsiradusi religija, kurią 1916 metais sukūrė Sotesanas (1891-1943). Ji tikėjimo objektu ir praktikavimo modeliu laiko darmakaja budą, apskritimą. Apskritimu Sotesanas išreiškė fundamentalią visatos tiesą, kuria po dvidešimties metų asketiško gyvenimo patyrė nušvitimą.
Uonbulizmas moko savo tikinčiuosius giliai įsisąmoninti visų visatos būtybių geradarybes ir dėkoti už jas. Tad esminis von budizmo žodis yra „geradarybė“. Juo yra susietos visos būtybės visatoje. Von budizmas tikros religijos tikėjimu ir realios moralės treniravimu siekia ugdyti žmogiškąją dvasią, kaip atsaką materijos vystymuisi.
Pagrindinė von budizmo doktrina susideda iš keturių geradarybių ir keturių būtinybių, taip pat iš trijų studijų ir aštuonių nuostatų. Keturi didieji von budizmo principai yra teisingas nušvitimas ir  veiksmas, geradarybių suvokimas ir padėka, budos dharmos pritaikymas, pasiaukojamas tarnavimas visuomenei. Po nušvitimo Sotesanas perskaitė daugybę tradicinių religijų knygų, pripažino Šakjamunį švenčiausiu iš šventųjų ir apsisprendė sukurti naują religiją budos dharmos pagrindu. Von budizmas siekia budos dharmos šiuolaikiškumo, panaudojimo gyvenime ir populiarinimo. Dabar uonbulizmas turi tvirtą statusą Korėjos visuomenėje ir plinta pasaulyje.
Knyga
Won-Buddhismus Won Buddhism Ŭonbulismo Bouddhisme Won 원불교 Вон-буддизм 圆佛教
Sianas
Sianas (Sianis, Xian) – Šensi provincijos (vidurio Kinija) sostinė. 3,95 mln. gyventojų (2005). Čia – „šilko kelio“ pradžia. Sianas – taip pat ir istorinė Kinijos sostinė, kontrastas budistiškajam Hangdžou.
Siane yra susitelkusi musulmonų bendruomenė. Senovinis miesto Būgnų bokštas žymi musulmonų rajono pradžią. Žymiausi Kinijos musulmonų šventykla – Siano didžioji mečetė. Ji pastatyta VIII a. Siano simbolis – miestą juosianti 12 km ilgio gynybinė siena. Miesto panoramą galima apžvelgti keliuajant siena dviračiais.
Siane yra VII–VIII a. Tangų valdovų dinastijos architektūrinis paminklas – Didžioji laukinių žąsų (Dayan) pagoda bei Mažosios žąsies pagoda. Garsiausias Kinijos Šensi istorijos muziejus supažindina su senuoju Kinijos kultūros palikimu.
thumb|left|240px|Terakota muziejus Sianą pasaulyje išgarsino Terakotinės kariaunos muziejus. Prieš kelis dešimtmečius miesto apylinkėse atrastas Ši Huangdi, pirmojo Kiniją suvienijusio imperatoriaus, mauzoliejus. 1974 m. darbininkai kukurūzų laukuose (tarp Li kalno ir Vei upės) netikėtai aptiko terakotinės kariaunos nuotrupas. Paaiškėjo, jog tūkstančiai skirtingų tipažų ir rangų karių su arkliais ir karo vežimais jau daugiau nei 2 tūkstančius metų saugo imperatoriaus Qin Shi Huangdi kapą. Manoma, jog šio valdovo garbei buvo gyvi palaidoti jo kareiviai, bevaikės sugulovės, kapo įrenginių meistrai. Kareivių statulos buvo išguldytos netoli imperatoriaus pilkapio. Šis mauzoliejus įtrauktas į pasaulio UNESCO kultūrinį paveldą.
Istorija
Miestas anksčiau vadinosi Čanganu, buvo Han dinastijos sostinė. Nuo Siano prasidėjo Šilko kelias.
Teen Angels
Teen Angels (arba TeenAngels) – Argentinos pop grupė, susikūrusi Cris Morenos Group seriale Casi Ángeles, kuris buvo rodomas nuo 2007-ųjų iki 2010-ųjų. Grupę sudarė penki nariai – Lali Espósito (Marianela „Mar“ Rinaldi), Gastón Dalmau (Ramiro „Rama“ Ordóñez), Peter Lanzani (Thiago Bedoya Agüero), Nico Riera (Juan „Tacho“ Morales) ir Eugenia Suárez (Jazmin „Jaz“ Romero). 4-tame ir paskutiniame Casi Angeles sezone, kai grupė buvo bepradedanti 2011-ųjų Pasaulinį Turą, Eugenia Suárez paliko grupę, o ją pakeitė Rochi Igarzábal, kuri įkūnijo Valerios „Túmberos“ Gutierréz personažą TV ekrane.
Teen Angels išleido 4 studio albumus, 3 gyvo garso albumus (iš teatro pasirodymų), vieną specialų album Coca Colai, vieną studio albumą Ispanijoje su remiksuotomis dainomis, ir kitą Izraelyje. Serialo paskutiniame sezone buvo išleistas CD+DVD su geriausiomis dainomis bei video klipais. Teen Angels 2007 buvo 12-tas geriausiai parduodamas albumas Argentinoje 2007 m., o Teen Angels 2008  – 3-čias 2008 m. Teen Angels 2007 ir Teen Angels 2009 buvo pripažinti Platininias, o Teen Angels 2 gavo net du Platininius sertifikatus. Grupės albumas, išleistas 2010, tapo nr.1 daugelyje šalių.
Turai
Teatro Gran Rex
Tour Almost Angels 2008
Tour Almost Angels 2009
Tour Almost Angels „Goodbye“ 2010
Tour Teen Angels 2011
Tour Teen Angels International
Juozas Liaudanskis
Juozas Liaudanskis (1904 m. sausio 27 d. Jukniškė, Kelmės valsčius – 1989 m. sausio 23 d. Kelmė) – Lietuvos tautodailininkas skulptorius.
Biografija
Tašyti akmenį išmoko iš tėvo – antkapinių paminklų meistro. 1934–1980 m. sukūrė akmens reljefų, skulptūrinių religinės tematikos antkapinių paminklų Kelmės, Kurtuvėnų, Liolių, Laukuvos ir kt. kapinėse. Sukūrė dekoratyvinių skulptūrų („Skalbėja“ 1970 m., „Baudžiava“, „Lietuvaitė“, abi 1981 m.), memorialinių karo tematikos paminklų, medžio skulptūrėlių („Melžėja“ 1967 m., „Žirgas“ 1973 m.), skulptūrinių kompozicijų („Knygnešys“, „Kūlimas senovėje“ 1966 m.).
Kūriniams būdinga simetrija, statiškumas, monumentalumas, santūri plastika, kruopščiai iškaltas šriftas, akmens natūralios faktūros išryškinimas. Ankstyvesnės skulptūros dažytos aliejiniais, bronziniais dažais. Vėlyvesnėje kūryboje ryški profesionalaus meno įtaka. Nuo 1966 m. dalyvavo parodose Lietuvoje ir užsienyje.
FK Nasaf
„Nasafo“ futbolo klubas, o kitaip Karšio „Nasaf“ arba Nasaf futbol klubi, dar žinomas anglišku Nasaf Qarshi pavadinimu – profesionalus Uzbekijos futbolo klubas iš Karšio.
Istorija
Klubas įkurtas 1986 m. Žaidžia uzbekų Superlygoje. 2011, 2017 ir 2020 m. tapo šalies vicečempionais.
2021 m. pateko į Uzbekijos futbolo taurės turnyro finalą, kuriame rezultatu 2-1 nugalėjo FK Paxtakor. Nors pirmieji prasileido įvartį (28 min.) ir neteko žaidėjo (34 min.), tačiau atsitiesė, pelnė du įvarčius, bei tapo turnyro nugalėtojais.